**PETAK, 4. JUL U 20.00**

**VILA STANKOVIĆ, Čortanovci**

(U slučaju vremenskih nepogoda predstava se izvodi u SNP, Novi Sad)

**VESELE ŽENE VINDZORSKE**

Produkcija: Kruševačko pozorište / Gradsko pozorište "Semberija" Bijeljina

Režija: Sonja Petrović

Igraju:

GOSPOĐA ŽURKA - Ema Petrović

GOSPOĐA FORD - Biljana Nikolić

GOSPOĐA PEJDž - Marija Gašić

FALSTAF - Mihailo Maksimović

NIM - Ivan Blagojević

PISTOL - Stevan Zdravić

GOSPODIN FORD - Bojan Veljović

GOSPODIN PEJDž - Nebojša Vranić

DR KAJUS - Filip Milićević

MRŠAVKO - Nikola Rakić

FENTON - Dušan Ranković

RAGBI - Nenad Blagojević

BEZAZLENKO - Ivan Petrović

ANA PEJDž - Jovana Đorić

Adaptacija i dramaturgija: Aleksandra Jovanović

Kostimografija i maske: Irina Somborac

Scenografija: Bojan Jovanović

Kompozitor i korepetitor: Nenad Kojić

Scenski pokret i koreografija: Jovana Rakić

Scenski govor: Đorđe Marković

Trajanje predstave: 1h 30’

**O PREDSTAVI**

Predstava “Vesele žene vindzorske” u režiji Sonje Petrović premijerno je izvedena 12. decembra 2024. godine u Kruševačkom pozorištu. Rađena je u koprodukciji sa pozorištem “Semberija” iz Bijeljine, gde je premijerno izvedena 16. decembra.

Na 61. Festivalu profesionalnih pozorišta Srbije u Užicu predstava je osvojila četiri nagrade - tri ravnopravne glumačke nagrade dodeljene su Emi Petrović, Mariji Gašić i Biljani Nikolić, dok je nagrada za kostime pripala Irini Somborac.

**REČ REDITELJKE PREDSTAVE**

U kontrapunktu priče o veselim ženama, nekim novim modelima uloge žene u strogo puritanskom društvu je i savremena umetnica – žena koja je simbolično na sebe preuzela previše uloga. Da li će pozorište preživeti kapitalizam i da li će žene dobiti nervni slom? Odgovore na ova pitanja nećete dobiti, potrudili smo se da vas nimalo ne uznemirimo, jer niste za to platili.

Ovo je ipak komedija, hit predstava, repertoarska predstava, festivalska predstava, predstava od koje se puno očekuje, zato ‚”Ajde glumac nešto smešno”.

**Sonja Petrović**

**O POZORIŠTU**

**Kruševačko pozorište**

Profesionalno pozorište u Kruševcu zvanično je osnovano 1946, pod nazivom Narodno pozorište Kruševac.

U prvom periodu Narodno pozorište u Kruševcu radi na profesionalizaciji pozorišnog čina i na akademizaciji teatarskog stila u pozitivnom smislu te reči. Repertoar je sastavljen od klasičnih domaćih autora i nekoliko ruskih, sovjetskih dramatičara.

U drugom periodu Narodno pozorište u Kruševcu izvodi dela savremene evropske i domaće drame, a poseban uspeh ima u dramatizaciji Dostojevskog. Od 1969. menja naziv u Kruševačko pozorište.

Treću etapu, od 1986. pa sve do danas, obeležava artistička volja za promenom i uzletom. Podjednako se neguje srpska i inostrana dramu, kao i dečija scena. Kruševačko pozorište je među najaktivnijim teatrima u Srbiji, pod čijim se pokroviteljstvom i u čijoj produkciji održi preko 250 programa godišnje.

Kruševačko pozorište je učestvovalo na svim relevantnim festivalima u Srbiji i regionu: Sterijino pozorje, Novi Sad; Festival profesionalnih pozorišta „Joakim Vujić"; Tvrđava teatar, Smederevo; Budva – grad teatar, Budva, Crna Gora; Dani Zorana Radmilovića, Zaječar; Vršačka pozorišna jesen, Vršac; Dani komedije, Jagodina; Dani milivoja živanovića, Požarevac; Mucijevi dani, Beograd; Teatar fest, Doboj, Republika Srpska – Bosna i Hercegovina; Kulturno leto, Haskov, Bugarska; Zvezdarište, Beograd; Dani komedije , Bjeljina, Republika Srpska – Bosna i Hercegovina; Festival male scene i monodrame, Sarajevo, Bosna i Hercegovina; Joakimfest, Kragujevac; Borini dani, Vranje; Festival dečijih pozorišta, Kotor, Crna Gora;, Jugoslovenski pozorišni festival, Užice itd. Brojne nagrade sa ovih festivala dokaz su uspešne repertoarske politike Kruševačkog pozorišta.

Kruševačko pozorište tokom godine organizuje i tri pozorišne revije: „Pozorišni dani“ (tokom celog meseca oktobra prikazuju se dvadeset najuspešnijih pozorišnih ostvarenja prethodne sezone kako sa domaćeg, tako i sa repertoara drugih pozorišta), „Dani Male scene ’Bata Putnik’“ (organizuje se pod imenom proslavljenog reditelj i pozorišnog pedagoga, Jovana Bate Putnika, koji je ostavio neizbirisiv trag u istoriji Kruševačkog pozorišta; tokom decembra, igraju se petnaest predstava sa istoimene scene Kruševačkog pozorišta i predstave malih formi iz regiona), Božićni festival predstava za decu „Kruška“ (pored predstava Kruševačkog pozorišta, najmlađi posetioci, a i oni stariji, imaju priliku da za vreme zimskog raspusta pogledaju i predstave drugih pozorišta Srbije i regiona, u dva termina dnevno, tokom sedam dana polovinom januara).

Pored predstava, u prostoru Kruševačkog pozorišta se odvijaju i drugi programi: izložbe slika, književne večeri, umetničke akademije, koncerti ... Na ovaj način, Kruševačko pozorište otvara vrata svima onima koji svoje znanje, umešnost i ljubav prema najvišim dometima umetničkog stvaranju podređuju etičkom osvešćivanju društvene stvarnosti.

Znatan broj najpoznatijih glumačkih imena Srbije rođeno je i/ili prve glumačke korake je napravilo na sceni Kruševačkog pozorišta. Nabrojaćemo samo neke: Ljubinka Bobić, Dušan Radenković, Borislav Mihailović, Miodrag Petrović Čkalja, Milan Puzić, Taško Načić, Vlastimir Đuza Stojiljković, Mihajlo Bata Paskaljević, Olgica Stanisavljević, Radmila Savićević, Radmila Živković, Milija Vuković, Vojin Ćetković, Sergej i Branislav Trifunović, Marko Živić, Nataša Šolak Tapušković itd. Osim njih, tu su još i Novak Novak, Vlasta Radovanović, Miki Stamenković, Nebojša Bradić i drugi.

**Gradsko pozorište „Semberija” Bijeljina** javna je ustanova iz oblasti kulture, osnovana od strane Grada Bijeljine 2019. godine. Pozorište kao najmlađe profesionalno pozorište u Republici Srpskoj i Bosni i Hercegovini, baštini bogatu i plodnu istoriju pozorišnog života u gradu.

**krusevackopozoriste.rs / pozoristebijeljina.com**